Kosjaviin
Kosjaviin oli viin, mille kosilased kosja kaasa tõid. Kosjaviin oli põletatud suhkruga punaseks (tegelikult pruuniks) värvitud viin. Üks pudel oli mõeldud kohapeal joomiseks, teine pudel abiajamiseks (ehk viinutamiseks). Kosjaviina joomine oli märgiks kosjade vastuvõtmisest; kosjaviina joomisele eelnes kosjajutt ja mõrsja ülesleidmine või väljaotsimine, järgnes kinkide vahetamine ja söömine.